Datum: 8. 7. 2020

Spoštovani,

objavljamo odgovor na vprašanje gospodarskega subjekta za javno naročilo št. VKS-123/20 Rekonstrukcija vodovoda po Tržaški cesti od Bleiweisove ceste do Poti Rdečega križa sočasno z ureditvijo javnih prometnih in kolesarskih površin ob Tržaški cesti, ki smo ga prejeli preko Portala javnih naročil.

VPRAŠANJE:

Naročnik v razpisni dokumentaciji na strani 11 postavlja pogoj za reference in sicer:   
  
"Ponudnik tipske komunalne čistilne naprave mora s potrjenimi referenčnimi izjavami s strani dejanskih investitorjev v ponudbi izkazati, da je v zadnjih petih (5) letih pred oddajo ponudbe, kvalitetno in pravočasno ter v skladu s sklenjeno pogodbo izvedel: najmanj dve (2) izvedbi gradnje/obnove javnih vodovodov iz nodularne litine DN150 ali več v skupni dolžini vsaj 5.000m' od tega DN200 ali več v dolžini vsaj 200m' najmanj ena (1) izvedba hišnih priključkov, kjer se je obnovilo min. 60 hišnih priključkov (znotraj ene pogodbe/sklopa)"

Prosimo za razlago, ali je pravilen stavek, da pri vodovodnih referencah naročnik zahteva "tipsko komunalno čistilno napravo"?

ODGOVOR:

Naročnik pri vodovodnih referencah ne zahteva "tipsko komunalno čistilno napravo". V navedenem stavku se je pojavila napaka, zato se iz navedenega stavka črtajo naslednje besede: «tipske komunalne čistilne naprave«.

Ponudniki morajo pri pripravi ponudbe upoštevati odgovor na vprašanje z dne 8. 7. 2020, ki je bil objavljen na spletni strani naročnika in na Portalu javnih naročil.

Lepo pozdravljeni!

JAVNI HOLDING Ljubljana, d.o.o.

Sektor za javna naročila